CELEX: 32013D0282
Language: hu
Date: 2013-06-11 00:00:00
Title: 2013/282/EU: A Bizottság végrehajtási határozata ( 2013. június 11. ) a 2006/784/EK határozatnak a hasított sertések osztályozása céljából Franciaországban engedélyezett módszerek egyikéhez tartozó képlet tekintetében történő módosításáról (az értesítés a C(2013) 3437. számú dokumentummal történt)

13.6.2013   
            
            
               HU
            
            
               Az Európai Unió Hivatalos Lapja
            
            
               L 161/10
            
         A BIZOTTSÁG VÉGREHAJTÁSI HATÁROZATA
   (2013. június 11.)
   a 2006/784/EK határozatnak a hasított sertések osztályozása céljából Franciaországban engedélyezett módszerek egyikéhez tartozó képlet tekintetében történő módosításáról
   (az értesítés a C(2013) 3437. számú dokumentummal történt)
   (Csak a francia nyelvű szöveg hiteles)
   (2013/282/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 43. cikke m) pontjára, összefüggésben 4. cikkével,
   mivel:
   
               (1)
            
            
               A hasított sertések franciaországi osztályozási módszereinek engedélyezéséről szóló, 2006. november 14-i 2006/784/EK bizottsági határozat (2) hét hasítottsertés-osztályozási módszer használatát engedélyezte Franciaország számára.
            
         
               (2)
            
            
               Franciaország arra kérte a Bizottságot, hogy engedélyezze a területén alkalmazott „CSB Image-Meater” hasítottsertés-osztályozási módszerhez tartozó képlet új képlettel történő felváltását, mivel szükségessé vált a jelenlegi osztályozási módszer technikai kiigazítása. Franciaország jegyzék útján részletes leírással szolgált a boncolásos vizsgálatról, feltüntetve az új képlet alapjául szolgáló elveket, a boncolásos vizsgálat eredményét és a színhús százalékos arányának megállapítására szolgáló egyenletet a szarvasmarhák, sertések és juhok közösségi minősítési rendszereinek alkalmazására és e termékek árának bejelentésére vonatkozó részletes szabályok megállapításáról szóló, 2008. december 10-i 1249/2008/EK bizottsági rendelet (3) 23. cikkének (4) bekezdésében foglaltak szerint.
            
         
               (3)
            
            
               A kérelem értékelése során megállapítást nyert, hogy a szóban forgó új képlet engedélyezésének feltételei teljesülnek. Következésképpen indokolt engedélyezni e képlet franciaországi alkalmazását.
            
         
               (4)
            
            
               A 2006/784/EK határozatot ezért ennek megfelelően módosítani kell.
            
         
               (5)
            
            
               Az alkalmazott eszköz vagy az osztályozási módszer nem módosítható, kivéve, ha ezt a Bizottság végrehajtási határozat útján kifejezetten engedélyezi.
            
         
               (6)
            
            
               Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 2006/784/EK határozat melléklete az e határozat mellékletében foglaltak szerint módosul.
   2. cikk
   E határozat címzettje a Francia Köztársaság.
   
      Kelt Brüsszelben, 2013. június 11-én.
      
         
            a Bizottság részéről
         
         Dacian CIOLOȘ
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 318., 2006.11.17., 27. o.
   
      (3)  HL L 337., 2008.12.16., 3. o.
   
      MELLÉKLET
      A 2006/784/EK határozat mellékletének 6. részében a 2. és a 3. pont helyébe a következő szöveg lép:
      
         
                     „2.
                  
                  
                     A CSB Image-Meater alkotórészei a következők: egy videokamera, egy képanalizáló kártyával rendelkező személyi számítógép, egy képernyő, egy nyomtató, egy vezérlő mechanizmus, egy osztályozási mechanizmus és az interfészek. A 4 Image-Meater változó mindegyikét a hasítás vonalánál mérik; a mért értékek alapján egy központi egység meghatározza a színhússzázalék becsült értékét.
                  
               
                     3.
                  
                  
                     A hasított test színhústartalmát a következő képlet alapján kell kiszámítani:
                     
                        
                     ahol:
                     
                                 Ŷ
                              
                              
                                 =
                              
                              
                                 a hasított test becsült százalékos színhústartalma,
                              
                           
                                 G3
                              
                              
                                 =
                              
                              
                                 a legkisebb szalonnavastagság (a bőrrel együtt) a musculus gluteus medius (középső farizom) fölött mérve (milliméterben),
                              
                           
                                 G4
                              
                              
                                 =
                              
                              
                                 az átlagolt szalonnavastagság (a bőrrel együtt) a négy ágyékcsigolya (Va, Vb, Vc, Vd) fölött mérve (milliméterben),
                              
                           
                                 M3
                              
                              
                                 =
                              
                              
                                 a legkisebb izomvastagság a musculus gluteus medius elülső vége és a gerinccsatorna háti része között mérve (milliméterben),
                              
                           
                                 M4
                              
                              
                                 =
                              
                              
                                 az átlagolt izomvastagság a négy ágyékcsigolya (Va, Vb, Vc, Vd) fölött mérve (milliméterben).
                              
                           A képlet a 45–125 kg tömegű hasított testek esetében érvényes.”